JohanHeinsen/ENO huggingface dataset:
Lolland-Falsters Stifts-Tidende, 1842-03-31
Efterstaaende Beretning, som er meddeelt til Hemp. Av., vil neppe kunne læses uden Deeltagelse. Gaardmand Jens Pedersen i Holse havde forlængst af sin Gield til Fyens Stifts geistlige Enkekasse afbetalt et Beløb, stort 713 Rbd. 62 s. Sølv. Som en retsindig og stræbsom Mand, der i høi Grad nyder sin Omgivelses Agtelse og Velvillie, glædede han sig ved den Tanke, at han saaledes havde sikkret sig og Familie et sorgfrit Udkomme. Men nogle Misligheder ved bemeldte Enkekasses Regnskabsførelse udviklede i Tidens Løb saadanne Omstændigheder, der aldeles tilintetgjorde Mandens glade Haab og stillede sig truende i Veien, for hans timelige Velfærd. Enkekassens Direction maatte tilfredsstille den strænge Pligts Bydende og Jens Pedersen blev krævet for den Gield, som han havde betalt. Han vægrede sig naturligviis ved at fyldestgjøre dette Krav. Sagen maatte altsaa afgjøres ved Domstolene og gik sin Gang gjennem alle Jnstantser. Jens Pedersens talentfulde Sagfører, Hr. Procurator Tommerup, forsvarede den Angrebne, og Hr. Tommerups Jndlæg ved Underretten kan man visselig for en stor Deel tilskrive, at Høiesteret ved Dom af 7de Februar 1810 ikkun tilpligtede Jens Pedersen at betale 363 Rbd. 62 s. Sølv med resterende Renter. Saaledes stod Sagen. Gaardmand Jens Pedersen truedes med Execution. Han, hans Hustru og deres 5 Børn saae en mørk og kummerlig Fremtid imøde. – Da udgik under 29de August 1841 en Skrivelse fra H. H. Hr. Biskop Faber, der i ægte christelig Aand begjærer af Enke kassens samtlige Jnteressenter en bemyndigelse for Directionen til aldeles at eftergive Jens Pedersen fornævnte 363 Rbd. 62 s. Sølv med resterende Renter. Hvad der med Grund kunde ventes af Evangeliets Forkyndere er nu ogsaa skeet. Alle Jnteressenterne indvilligede i, at den berørte Sum med forfaldne Renter aldeles eftergaves Jens Pedersen.
Lolland-Falsters Stifts-Tidende, 1842-03-31
Man har nylig i Bladene læst om en mærkværdig Hund, der ligger paa sin afdøde Herres Grav paa St. Maria Kirkegaard ved Stockholm. Et ikke mindre mærkværdigt Exempel paa Hundetroskab er i disse Dage i Kjøbenhavn kommet forDagens Lys. En Mand, som man siger en Kleinsmed, havde for en 2 Aar siden kjøbt en Hund af Spits racen af en Reisende. Hunden var et meget fredeligt Dyr, men forleden da Manden gik over Kongens Nytorv med den, anfaldt den en Forbigaaende med uhyre Glubskhed; den Anfaldne fordrede Erstatning for sine iturevne Klæder, hvilket Smeden ogsaa indrømmede ham, men da han tillige fordrede, at Hunden skulde skydes, blev Enigheden forstyrret, og man søgte nu Politieretten, for at faae Sagen klaret. Flere, som have været Vidne til Affairen paa Kongens Nytorv, indfandt sig her for at vidne. Hunden var som sædvanlig ganske rolig og from, indtil Anklageren kom frem. Den anfaldt ham nu igjen med megen Glubskhed. Fyren, som nu kjendte Hunden – thi det var om Aftenen den anfaldt ham paa Kongens Nytorv – faldt strax i Besvimmelse, og vedgik senere, at han havde været Tjener hos en rig svensk Greve, som han havde myrdet paa en Reise i Jtalien og dernæst plyndret, og hvem Hunden havde tilhørt. (Vib. Av.)
Lolland-Falsters Stifts-Tidende, 1842-03-31
Da Dampskibet Frederik den 6te den 19de dennes paa sin første Tour til Kiel løb ind i Havnen og nærmede sig Skibsbroen, stødte det saavoldsomt mod det nær ved Broen liggende Jagt skib, tilhørende Kjøbmand P. Thomsen i Kiel, at sidstnævnte Fartøi øieblikkelig sank. En paa Jagtens Dæk værende Matros reddede sig op i Masten, hvis Spidse blev oven Vandet, hvorimod Skipperen styrtede i Vandet og fik nogen skjøndt mindre betydelig Skade ved Dampskibets Hjul. Frederik den 6te selv led ingen Skade. Det sunkne Jagtskib er allerede igjen bragt op af Vandet, og hele Skaden synes saaledes at kunne erstattes med nogle Hundrede Daler. (Dagen.)
Lolland-Falsters Stifts-Tidende, 1842-03-31
Foranlediget af flere Forespørgsler - hedder det i Fædrelandet – troe vi at burde gjøre dem, der besidde Bankhæftelser, som ere mindre end 100 Rbd., opmærksomme paa den Forandring, som Placat af 6te August 1839 imod Octroiens § 1 har indført i deres Forhold til Banken. Efter Bankoctroien havde Enhver, som besad en mindre Hæftelse end 100 Rbd., Ret til at supplere denne til 100 Rbd., hvorfor han altsaa fik en Actie, og denne Ret stod det til ham selv at benytte, naar han vilde, men ved Pl. 6te Aug. 1839 er denne Ret bleven indskrænket til at gjelde til 31te Juli 1842, eller, hvis man ovenkjøbet vil regne 3 Maaneders Opsigelse til Slutningen af April. Da Octroimæssigheden af Pl. 6te August 1839 imidlertid ikke synes let at godtgjøre, vil Bankdirectionen dog ved neppe vove at foranledige dette Spørgsmaal underkastet Domstolens Kiendelse; men vi raade Jngen til Proces. Følgen af at en Eiendomsbesidder, hvis Bankhæftelse er mindre end 100 Rbd., oversidder denne Termin, er, at han fremdeles maa svare 6 1/2 pCt. af sin Hæftelse, og vedblive at svare dem uden Afdrag eller Liqvidation ogsaa efterat Banken har begyndt at give Udbytte af sine Actier, hvorimod Hæftelsespligtige, der have Hæftelser paa hundrede Daler eller flere hundrede Daler, skjøndt de heller ikke have indbetalt deres Hæftelsescapital, faae forholdsmæssigt Afdrag eller Liqvidation i deres Renter, ja Overskud naar Udbyttet gaaer over 6 1/2 pCt. Skjønt denne Mening forekommer særdeles ubillig imod de mindre Hæftelsespligtige, og der i Følge den ogsaa fremkomme flere Underligheder, f. Ex.,at naar Banken engang i Tiden giver 6 1/2 pCt., skal af tvende Bankhæftelsespligtige, hvis Hæftelser, ere paa 100 Rd. og 30 Rd., og hvoraf ingen har indfriet sin Hæftelse, den Første være fri for at betale Renter, den Anden vedblive at betale, ja at en Mand, hvis Hæftelse er paa 150 Rbd., maa betale Renter af de 30 Rbd. og er fri for Renter, af de 100 – uagtet alt dette har denne Mening vistnok overveiende Octroiens Ord for sig, navnlig § 11 i Begyndelsen og 9 11 N. 4 i Slutningen, der bestemmer, at ingen kan blive Actienaver for enten det Hele eller nogen Deel af hans Hæftelse, som ikke udgjør fulde 100 Rigsbankdaler, og vi troe derfor ikke at behøve at opmuntre de mindre Hæftelsespligtige til snarest muligt at benytte sig af Suppleringsretten, men vi tillade os at anmode vore Colleger, Dhrr. Bladredacteurer baade af kjøbenhavnske og provindsielle Blade ikke at lade denne Sag, der er af saa overordenlig stor Betydning for alle de mindre Eiendomsbesiddere, gaae uomtalt hen. Der er ingen Tid at give bort, til Slutningen af April er der kun en Maaned og efter 31te Juli har man ingen anden Udvei end at sammenlægge sine Actier med Andres, som det ikke er saa afgjort at man kan overkomme.
Lolland-Falsters Stifts-Tidende, 1842-03-31
Om Morgenen d. 23de de, Kl. 3, hedder det i Aarhuus Avis, rykkede en Militaircommando, bestaaende af en Underofficeer og 4 Dragoner, ud fra Aarhuus, for, paa Reqvisition af Toldvæsenet i Skanderborg, som desuden var forsynet med Politi Assistence, at gjøre et Tog ud i Hadsherred for at overrumple de derværende Smugbrænderier, hvoraf der i dette District skal gives en betydelig Mængde. Om Aftenen kom Commanden igjen tilbage til Aarhuus, efter at den i Byerne Saxild, Kysing &c. havde bemægtiget sig 4 Brændeviinstøier. Paa et af Stederne havde man villet sætte sig til Modværge, men da Militairet fik Ordre til at bruge Magten, havde man givet efter.
Lolland-Falsters Stifts-Tidende, 1842-03-31
Alle kgl. Oppebørselsteder i Hertugdømmene, navnlig ogsaa de kgl. Postcontoirer, skulle, efter N. C. Bl. have erholdt befaling til at modtage de smaa Summer kun i den nye Rigsbankskillemynt. (Berl. Tid.)¬
Lolland-Falsters Stifts-Tidende, 1842-03-31
J St. Margarethen fandt man den 14de Marts en derværende Huusmand om Morgenen liggende i sin Seng med overskaaret Strube. Efter Forlydende skal hans Kone, som levede i ulykkeligt Ægteskab med ham, have staaet i en utilladelig Forbindelse med en Person, som for nogle Aar siden kom ud af Tugthuset. Konen er arresteret, og befinder sig for Øieblikket under Forvaring i Jtzehoe.
Lolland-Falsters Stifts-Tidende, 1842-03-31
J Flensborg har en frugtsommelig Kone paa Grund af ulykkelige ægteskablige og huuslige Forhold i Fortvivlelse druknet sig med sit traarige Barn, som hun holdt paa Armen. (Dannev.)¬
Lolland-Falsters Stifts-Tidende, 1842-03-31
J Staden Slesvig har man opdaget en Tyvebande af Smaadrenge i en Alder af 12 til 15 Aar. Deres Tyvepraktik var gjerne denne, at een af den om Aftenen gik ind i en Boutik og forlangte Noget, som han forud vidste først skulde hentes andetstedsfra. Medens dette skeete, snappede Knægten hvad dervar nærmest for Haanden, og rakte det til sine udenfor ventende Stalbrødre. Banden er nu greben. Sammesteds har en Tjenestepige, Datter af skikkelige Forældre, ved Hjælp af falsk Nøgle frastiaalet sin Huubond 20 Mk. Kourant. Jtzeh. Ugeblad, som beretter dette, spørger derhos: Hvor vel ogsaa al den Flitterstads skal komme fra, som Tienestepigerne hænge paa sig, Det er f. Ex. nu ganske almindeligt, at see dem gaae i Kaaber.
Lolland-Falsters Stifts-Tidende, 1842-03-31
Eieren af det for Tiden i Kjøbenhavn værende Menageri, var Dinter, har i denne Tid erholdt Tilladelse til i en Tid af 3 Maaneder at forevise sit Menageri overalt her i Landet. (Dagen.)
Lolland-Falsters Stifts-Tidende, 1842-03-31
Besidderen af Grevskabet Christiansholm, Dr.Phil. Grev G. C. Raben, har renonceret paa Juproponendi til Birkedommer- og Skriver-Embedet samt til Præstekaldenne paa bemeldte Grevskab, hvilken Renunciation af Hans Majestæt allernaadigst er approberet for den Tid, Greven er i Besiddelse af Grevskabet Christiansholm. (Dagen.)
Lolland-Falsters Stifts-Tidende, 1842-03-31
Under 26de Marts har Cancelliet i Overeensstemmelse med Anordningen af 13de Aug. f. A. 9 24 udnævnt Provst for Musse og Fuglse Herreder Kofod Ancker til at være Medlem af Amtsraadet for Mariboe Amt. (Dagen.)¬
Lolland-Falsters Stifts-Tidende, 1842-03-31
(Corresp.) Kjøbenhavn den 26de Marts. Som bekjendt har der under de forrige Sessioner af Stænderne været hyppige Klager over, at Trykningen af Stændertidenden ikke blev expederet med tilbørlig Hurtighed, ligesom paa den anden Side Forlæggeren, Hr. Berling, bestandig beklagede sig over, at dette Foretagende medførte Tab. For næste Roeskilde Stændersession, har nu Hr. Banco Luno overtaget Stændertidendens Forlag og Trykning. Han har forpligtet sig til, naar der leveres ham 3 Numere Manuskript den ene Aften at indestaae for, at de skulle være trykte og omsendte til Subskribenterne inden Kl. 8 næste Aften, og Hr. Lunds Orden og Præcision ere Borgen for, at det snarere vil skee tidligere end senere. Naar nu vedkommende Redaction ligeledes fra sin Side, hvorom vi aldeles ikke tvivle, vil gjøre Sit til at fremme en hurtig Expedition af Stændertidenden, saa turde ethvert billigt Ønske i saa Henseende være opfyldt. Til Passionsconcerten Langfredag vare alle billetter udsolgte. Nysgjerrigheden havde vel tiltrukket de Fleste, og det er derfor ikke at undre over, at Mange fandt sig skuffede i deres Forventninger. Den, som indfandt sig i den Tanke at faae en brillant, effectrig ørekildrende Kirkemusik at høre, blev tilvisse skuffet. Hovedtrækket i disse gamle catholske Messer er høi, begeistrende Simpelhed, og for at gribes af dem, maa man ikke alene have Kunstsands, men ogsaa medbringdet fromme, ydmyge, christelige Sind, der besjelede Componisterne idet de skreve deres Værker; thi det er netop Forskjellen mellem de ældre og nyere Kirkecomponister, at de ældre vare baade Kunstnere og Christne, de nyere ere kun Kunstnere. Hvad der tiltalte os meest var Palestrinas "Benedictus" og Allegris Miserere, gjennem hvilken der gaaer en sjelden dyb og from Beggeistring. Udførelsen var fortrinlig, og især maatte vi beundre Jfr. Jrga's uforgængelige Stemme, der med en mageløs Kraft og Reenhed udførte de overordentlig høie Sopranpartier.
Lolland-Falsters Stifts-Tidende, 1842-03-31
Om en 8 Dages Tid venter man nu med Sikkerhed Publicationen af de nye Planer for Armeens Reorganisation. Man siger, at Jnfanteriet vil blive sat til 21 Batailloner, hvoraf 5 Batailloner Jægere, hver Bataillon til 4 Compagnier a 200 Mand. Derefter vilde altsaa 62 Compagnier af Armeen blive reducerede.
Lolland-Falsters Stifts-Tidende, 1842-03-31
Civillingenieur Goldsmith er afreist, foranlediget ved et Brev fra Paris, der kaldte ham i uopsættelige Forretninger til Barcellona, hvorfra han dog om føie Tid ventes tilbage. Den kjøbenhavnske Gasbelysningssag staaer, som vi fra sikker Kilde vide, særdeles godt, og der er al Sandsynlighed for, at Communalbestyrelsen vil gaae ind paa Hr. Goldsmiths, eller vel rettere, Hr. Dassiers Forslag. Nykjøbing den 31te Marts 1842. J Anledning af en efterstaaende Bekjendtgjørelse fra Birkedommeren her paa Falster, Justitsraad Pontoppidan, har Redactionen troet at burde forudskikke et Par bemærkninger. Som vore Læsere ville erindre, have vi forhen her i Bladet meddeelt 2de Beretninger og skete Overfald paa Landeveien mellem Nykjøbing og Gaabense, det første paa en Underjæger J. O. Weggerløse, det andet paa en ridende Postillon. Begge disse Beretninger havde vi meddeelt i fuldkommen Overeensstemmelse med de derom til vedkommende Autoriteter gjorte Jndberetninger.
Lolland-Falsters Stifts-Tidende, 1842-03-31
Vi erfare imidlertid nu, at det ved Forhør er godtgjort, at den første Beretning var usand og at Karlen har løiet. Vel have vi tidligere hørt flere yttre det Samme som Formodning; men til at gjendrive vor første, paa en os bekjendt troværdig Mands Jndberetning grundede, Meddelelse med en Formodning, fandt vi ingen Anledning; vi troede det rigtigere at oppebie Udfaldet af Forhørene.
Lolland-Falsters Stifts-Tidende, 1842-03-31
Hvorvidt nu vor anden Beretning om den overfaldede Postillon er sand eller falsk, ville de i denne Anledning optagne Forhør vel snart opklare. Rimeligviis ville de formeentlige Røvere, saafremt de Jntet have at befrygte fra Justitiens Side, selv melde sig, lokkede af den udlovede Belønning. At vi i Forbindelse med de omhandlede Beretninger og under Forudsætning af deres Paalidelighed have yttret: at det ogsaa her paa Falster kun er maadelig bevendt med Sikkerheden for Liv og Eiendom, kan vistnok ligesaalidet bebreides os, som det kan lægges Birkedommeren til Last at der gives Tyve og Røvere. Derimod ere vi, eftersom vi ingen Adgang have til at kjende de i vedkommende Sager optagne Forhør, og da det tillige maa være i Politiets Jnteresse at undgaae upaalidelige Rygters Udbredelse, mere tilbøielige til at beklage, at der hidtil ikke fra Politiets Side er blevet os nogen privar Berigtigelse til Deel, hvorved slige Rygter ofte kunde standses; imidlertid glæder det os paa den anden Side, at Hr. Justitsraad Pontoppidan er en Ven af Offentlighed, idet han har foretrukket en officiel Bekjendtgjørelse for en privat Berigtigelse. Stiftets Beboere ville af efterstaaende Bekjendtgjørelse fra Directionen for Damp Paketfarten mellem Kjøbenhavn og Flensborg og Kjøbenhavn og Aarhuus erfare, at dette beqvemme og saa længe ønskede Befordringsmiddel vil tage sin Begyndelse Tirsdagen den 5te April. Med Hensyn til Priserne, da ere disse vistnok meget billige. Nogle Oplysninger, som ikke findes bemærkede i Bekjendtgjørelsen, see vi os istand til at meddele, nemlig: at Ombord- og Jlandsætning i Kjøbenhavn, Flensborg og Aarhuus ere indbefattede i Priserne, ligesom ogsaa Middagsmad for Passagererne paa første Plads, at Børn under 10 Aar kun betale det halve, at Familier, bestaaende af 4 Personer gives 1/4 og over dette Antal 1/2 Rabat; at Herskaber paa 1ste Plads betale for medhavende Domestikker kun det Halve af Prisen for 2den Plads, at der for Damerne paa 1ste Plads er sørget for qvindelig Opvartning. Dækspladsen er ikkun for Haandværkssvende, Matroser og Soldater. Vogne a 16 Rbd., Heste a 16 Rbd. og Hunde a 2 Rbd. (paa Mellemstationerne 1 Rbd.), saavelsom stort og smaat Fragtgods og Contanter medtages, men maa anmeldes eller afleveres ved Expeditionen Dagen forud.
Lolland-Falsters Stifts-Tidende, 1842-03-31
Enhver Passageer kan medtage frit 100 Pd. Reisegods. Passagererne i 2den Kahyt og Dækspassagererne maae kun afbenytte Fordækket til Hjulaxelen; overskride de denne Grændse, maae de betale Prisen for 1ste Kabyt. J Kahytterne maa ikke ryges Tobak. Skibets Besætning tør ikke modtage Drikkepenge. Tarterne for Reisegodsets Befordring fra og til Skibet paa de forskjellige Pladser findes i Kahytterne.
Lolland-Falsters Stifts-Tidende, 1842-03-31
Ledigt Embede. Ordineret Catechet- og første Lærer Embedet ved Borgerskolen i Faaborg Kjøbstad, Løn 250 Rbd. Sølv samt 5 Skpr. Rug, 9 Tdr. Byg og 9 Tdr. 6 Skpr. Havre; desuden en Fjerding Smør, fri Bolig og 3 Favne Brænde foruden Høitidsoffer af Menigheden. (Opslaaet vacant den 18de Marts.)
Lolland-Falsters Stifts-Tidende, 1842-03-31
Blandinger. Den for nogle Aar siden saa meget omtalte Frøken Morell, Datter af en fransk General af samme Navn, for hvis Skyld en ung Officier, Emil de la Ronciere, blev stillet for Assiceretten og (for formeentlig begaaet Voldtægt) dømt til 20 Aars Fængsel, er i denne Tid, efter i et Par Aar at have været gift, bleven anklaget af sin Mand for Ægteskabsbrud.
Lolland-Falsters Stifts-Tidende, 1842-03-31
En ungarsk Kavaleer, af en gammel adelig Familie, har fattet den eventyrlige Beslutning at lade sig engagere som Medlem af Guerras Kunstberider-Selskab. Hele Wien taler naturligviis i denne Tid ikke om Andet.
Lolland-Falsters Stifts-Tidende, 1842-03-31
Den berømte Mozarts Enke er død i den høie Alder af 86 Aar.
Lolland-Falsters Stifts-Tidende, 1842-03-31
Skibs- og Handelsefterretninger. Ifølge Brev fra St. Thomas af 18 Februar er Orlogsbriggen Alart Capitainlieutenant Langemark, den 14de f. M. om Aftenen totalt forliist paa Kysten af Puertorico. (Hand. Tid.)
Lolland-Falsters Stifts-Tidende, 1842-03-31
Børsenhalle har den mærkelige officielle Efterretning fra London, at der førend den 1ste Juni ikke vil blive foretaget nogen Forandring i de bestaaende Toldlove. Man mener ogsaa, at Tolden paa Oliekager vil blive endmere nedsat. J Christiania betalte man for dansk Rug 3 1/2 Sp., for radet Byg 2 1/2 Sp. (Berl. Tid.)
Lolland-Falsters Stifts-Tidende, 1842-03-31
Fallit. Silke= og Klædehandler Stephan Christian, Lund i Kjøbenhavn, den 26de Marts.
Lolland-Falsters Stifts-Tidende, 1842-03-31
Kjøbenhavns Torvepriser den 26de Marts 1842. Rug, 4 Rbd. 88 s. a 6 Rbd.; Hvede, 5 Rbd. 88 s. a 8 Rbd. : Byg, 2radet, 3 Rbd. 40 s. a 3 Rbd. 80 s.; dito radet, 2 Rbd. 72 s. a 3 Rbd. 8 s; Havre, 2 Rbd. 16 s. a 2 Rbd. 52. s.; Erter, 5 Rbd. 48 s. a 7 Rbd. 48 s.; Flæsk, røget, Lpd., 1 Rbd. 88 s. a 2 Rbd. 12 s.; dito grønsaltet, 1 Rbd. 56 s. a 1 Rbd. 88 s.; Smør, Pd., 22 a 26 s.; Æg, Snesen, 20 a 22 s.; sjællandsk Smør, Fjerdingen, 12 Rbd. 24 s. a 14 Rbd. 24 s. S. og T.
Lolland-Falsters Stifts-Tidende, 1842-03-31
Reisende fra den 23de til den 30te Marts 1842. Fra Gaabense til Vordingborg. Med Pakkeposten. Hr. E. Mackeprang; Adjunct Hansen. Med Personposten, Kjøbmand Lange; Forpagter Kamla; Pastor Schierning. Udenfor Posterne, Forvalter Thye, Kjøbmændene Hansen, Renck, Sunne, Schuler, Bieler og Boy; Procurator Aagaard; Forp. Wibel, Kjøbm. Kroyer; Student Kroyer; Hofjægermester Colbiørnsen med Tjener; Hr. Grobe; Discipel Frederichsen; Student Smidt; Hr. Bech.
Lolland-Falsters Stifts-Tidende, 1842-03-31
(Forlangte Jndrykkelser.) For en under 18de Novbr. 1841 foretagen Taxationsforretning hos 9 Gaardmænd i Gunslev Sogn, maatte hver Mand betale 21 Mk. 8 s. Da vi siden bleve oplyste om, at vi for denne Forretning havde betalt formeget, fordrede vi det formeget Erlagte tilbagebetalt. Foranlediget heraf bleve vi af Sognefogden anmodet om at møde hos ham den 17de Februar 1842, da Hr. Fuldmægtig Wilcken, som havde foretaget berørte Forretning, vilde tale med os. Ved denne Leilighed tilbagebetalte Wilcken os hver fire Mk., som han ifølge den med ham trufne Accord for Befordring havde beregnet sig formeget i Befordrings-Erstatning. Hr. Wilcken fandt sig imidlertid meget fornærmet over denne Tilbagebetaling, og yttrede blandt Andet, at han nok skulde vogte sig for at gjøre Folk Tjeneste, at han let kunde faae disse Penge tidobbelt igjen og udlod sig endvidere med, at han nok skulde have os i Erindring. Da vi nu ikke kunne begribe, hvad Tjeneste Wilcken egentlig har gjort os ved at udføre sin Principals Forretning eller ved at tage høiere Betaling af os end vi vare accorderede om, saa ville vi herved offentlig anmode Hr. Wilcken om, at han igjen offentlig vil meddele os Underretning om, paa hvad Maade, lovlig eller ulovlig, han som Fuldmægtig agter at faae disse Penge tidobbelt tilbage af os samt hvormed han i Fremtiden vil have os i Erindring. Ved samme Forretning beregnede Wilcken 6. Rbd. for en Vogn til Taxationsmændene, og da vi yttrede, at denne Betaling forekom os temmelig stiv for en Vogn fra Maglebrænde til Havnsøe, hvilken Vei længde vel ikke kunde beregnes til mere end 1 1/2 Miil, svarede Wilcken hertil, at naar de ingen Accord havde, kunde de tage saameget de vilde. Jdet vi offentliggjøre hvorledes vi ved berørte Taxationsforretning ere blevne behandlede, er det vor Hensigt og vort Ønske, at denne Offentliggjørelse maa tjene vore Medbrødre til Underretning og Advarsel, hvis de ved et lignende eller andet Tilfælde skulde faae med den Herre Wilcken at gjøre, at de da iforveien nøie erkyndige sig om hvad de lovmedholdelig have at betale, da de ellers ligesom vi let kunne blive formeret en for høi Regning, og hvis de ei hermed vare tilfredse, da - hvad der endnu var værre - paadrage sig Hr. Fuldmægtigens Vrede. Den 20de Marts 1842.
Lolland-Falsters Stifts-Tidende, 1842-03-31
Nogle Bønder, i Gundslev Sogn.
Lolland-Falsters Stifts-Tidende, 1842-03-31
En Bonde paa Falster ønsker at blive oplyst om hvorvidt Birkedommerens Fuldmægtig er berettiget til at fordre Betaling for den Qvittering som man har at underskrive, ved at modtage Renter af Umyndiges Midler.
Lolland-Falsters Stifts-Tidende, 1842-03-31
AVERTISSEMENTS. Lollands-Falsters Stiftstidende.
Lolland-Falsters Stifts-Tidende, 1842-03-31
(April Qvartal 1842.)
Lolland-Falsters Stifts-Tidende, 1842-03-31
Subskription paa dette Blad, der meddeler ugentlige Correspondence-Artikler fra Hovedstaden, og som i Reglen udgaaer med et Halvark 3de Gange ugentlig, men hvoraf dog Extra- eller Dobbeltumere udgives saa ofte større Artikler gjøre det ønskeligt, modtages paa alle kongelige Postcontoirer og hos Udgiveren. Betalingen er paa Udgivelsestedet 72 s. og, forsendt med Brevposten, i Stiftet 90 s. og udenfor Stiftet 94 1/2 s. qvartaliter.
Lolland-Falsters Stifts-Tidende, 1842-03-31
Aar 1842 den 17de Marts blev paa Dronninglund Herredsting af Undertegnede constituerede Bye og Herredsfoged, Candidatus juris Rømer, som Sættedommer med tiltagne, Meddomsmænd afsagt: Dom. i Sagen: By- og Herredsfoged Heiberg i Sæby, contra Proprietair Formann til Dronninglund og saaledes kjendt for Ret: De af Jndstævnte, Proprietair Formann, om og imod Citanten, By- og Herredsfoged Heiberg, i Aalborg Stiftstidende for den 27de November 1841 Nr. 238 brugte utilbørlige Udladelser bør døde og magtesløse at være og ikke komme Citanten til Skade paa Ære, Embede, gode Navn og Rygte, og bør Jndstævnte for sit i saa Henseende udviste Forhold at bøde en Mulct til Hjørring Amts Fattigkasse af Fem Hundrede Rigsbankdaler Sølv, samt være den i Placat af 1ste November 1837 § 3 foreskrevne Censur undergivet i Tre Aar. Saa bør og Jndstævnte at udrede denne Sags Omkostninger aldeles skadesløst og deriblandt til den beskikkede Sættedommer i Reiseomrostninger og Diætpenge 33 Rbd. 4 Mk. 9 s., og til den befalede Sagfører, Procurator Küynel, Tyve Rigsbankdaler Sølv, samt til Sættedommeren det Retsgebyyr og Skriversalarium, der skulde have været erlagt, og til det Offentlige Godtgjørelse for det stemplede Papir, der skulde have været forbrugt, saafremt Sagen ikke fra Citantens Side havde været beneficeret. Det idømte at udredes inden 15 Dage efter denne Doms lovlige Forkyndelse og forøvrigt at efterkommes under Adfærd efter Loven. Romer. (L. S.) Niels Christensen Klattrup. Peder Jørgensen Wrangbek, (L. S.)(L. S.) Jens Christensen Kokkenborg. Mads Thomsen Tamholt. (L. S.)(L. S.) Hvilket herved bekjendtgjøres, overeensstemmende med Forordningen 27de September 1798 s. 20. Frederikshavn, den 17de Marts 1842. Rømer.